Iepirkuma „ Lielo kapu Vērmaņu dzimtas kapa vietas

metāla kaluma baldahīna restaurācija”,

Identifikācijas Nr. PA RPA 2021/7 nolikuma

2. pielikums

**Tehniskā Specifikācija**

Iepirkumam

**“Lielo kapu Vērmaņu dzimtas kapa vietas metāla kaluma baldahīna restaurācija”**

Identifikācijas Nr. PA RPA 2021/7

**Nosaukums:** Dārzu un parku arhitektūras ansamblis “Lielie kapi” ar memoriālajām

celtnēm (*valsts aizsardzības Nr. 6636*).

**Adrese:** Rīga, Klusā iela 2.

**Kadastrs Nr.:** 0100 026 0149

**Pasūtītājs:** Rīgas pašvaldības aģentūra “Rīgas pieminekļu aģentūra”

**Paredzētie darbi:**

Darba mērķis ir, izmantojot mūsdienu restaurācijas prasībām atbilstošas tehnoloģijas, veikt t.s. metāla baldahīnā (turpmāk – Objekts) komplekso restaurāciju, ievērojot vēsturiski un tradicionāli izmantotās metodes.

Darbi veicami atbilstošā restaurācijas darbnīcā, metāla izstrādājumu restauratora-meistara-kalēja vai pieaicināta restauratora-vecmeistara vadībā. Pretendentam vai piesaistītajam darbu vadītājam nepieciešama izpratne par objekta kompozicionālajiem un konstruktīvajiem risinājumiem. Jābūt zināšanām par vēsturiskā metāla novecošanās un destrukcijas procesiem. Jābūt vismaz 8 gadu pieredzei restaurācijas un kalšanas jomā, un trijos iepriekšējos kalendārajos gados līdz piedāvājuma atvēršanas dienai (2018., 2019., 2020., 2021.) jābūt pieredzei metāla restaurācijas darbu veikšanā vismaz vienā objektā, kam piešķirts valsts nozīmes vai vietējās nozīmes aizsargājamā kultūras pieminekļa statuss..

Vēsturiskā metāla restaurāciju jāveic ievērojot vispāratzītus restaurācijas principus un prasības, saskaņā ar Starptautisko Pieminekļu un vēsturisko vietu konservācijas un restaurācijas hartu (pieņemta Venēcijā, 1964. gada 25.-31. maijā).

Pasūtītājs (turpmāk – Aģentūra) , atkarībā no pieejamā finansējuma, ir tiesīgs sadalīt veicamos darbus vairākās daļās. Darbu dalījums etapos veicams, saskaņojot ar Izpildītāju, un tikai tādā veidā, kas nepasliktina objekta tehnisko stāvokli (sakarā ar restaurācijas darbu tehnoloģisko pārtraukumu).

Paredzamo darbu izpildes posmi:

I posms (veicams līdz 2022. gada 29. aprīlim):

1. Objekta demontāža, transportēšana uz darbnīcām, atbilstoši mūsdienu tehnoloģijām un restaurācijas prasībām;
2. Neatliekamo konservācijas darbu veikšana darbnīcā;
3. Trūkstošo elementu apzināšana, restaurācijas dokumentācijas sagatavošana un darbu metodikas precizēšana;
4. Trūkstošo dekoratīvo elementu atliešanas veidņu sagatavošana;
5. Mehānisko bojājumu, saliekto konstruktīvo elementu taisnošana/ likvidācija;
6. Atsevišķu elementu restaurācija;

II posms (veicams līdz 2022. gada 31. maijam) :

1. Jaunu konstruktīvo un pieveidojamo elementu izgatavošana;
2. Jaunu konstruktīvo elementu izgatavošana;
3. Restaurētā objekta kompleksā gruntēšana un krāsošana;

III posms (veicams līdz 2022. gada 30. jūnijam):

1. Objekta transportēšana atpakaļ un vēsturisko vietu;
2. Objekta pamatu izbūvēšana, uz ieteicams uz skrūvpāļiem;
3. Restaurēto elementu atgriešana objektā;
4. Apkārtējās teritorija sakopšana.
5. **Bojājumu apraksts**

* bioloģiskā apauguma uzslāņojumi (sūnas, ķērpji, sēnes);
* metāla korozija;
* nesošo konstrukciju mehāniskās deformācija;
* atsevišķu dekoratīvo elementu zudumi;

1. **Restaurācijas darba uzdevums**

* Restaurācijas dokumentācijas sagatavošana;
* Metāla baldahīna bojājumu fiksācija;
* Veikt oriģinālo virsmu tīrīšanu atbilstoši sagatavotai metodikai;
* Deformāciju likvidēšanu ‑ formu atjaunošana;
* Tehnisko salaidumu apstrāde, pēc nepieciešamības jaunu stiprinājumu un papildus balstu izgatavošana;
* Metināšana, kalšana u.c. darbi maksimāli izmantojot atbilstošās vēsturiskās un tradicionālās metodes;
* Virsmu konservācija, krāsošana atbilstoši vēsturiskajām metodēm.

1. **Restaurācijas programma**

* Veikt objekta fotofiksāciju (pirms restaurācijas, fiksējot visus procesus restaurācijas gaitā un pēc restaurācijas);
* Fiksēt objekta saglabātības stāvokli, dokumentēt bojājumus, marķēt detaļas, precizēt pamatu stiprinājumus un veikt demontāžu, transportēt objektu no esošās atrašanās vietas uz atbilstošu darbnīcu, restaurācijas veikšanai;
* Attīrīt virsmu no sadzīves netīrumiem, bioloģiskajiem uzaugumiem un metāla korozijas produktiem;
* Likvidēt deformācijas un izgatavot konstrukcijas stabilitātes nodrošināšanai nepieciešamās zudušās detaļas un stiprinājuma elementus, pārklāt attīrīto virsmu ar jaunu pārklājumu/ krāsojumu, balstoties uz paraugu analīzēs iegūtajiem datiem. Darbu procesā maksimāli izmantot vēsturiskās un tradicionālās metāla apstrādes tehnikas;
* Oriģinālajā vietā izveidot stabilus pamatus un veikt objekta montāžu;
* Sagatavot restaurācijas dokumentāciju (pasi) un nodot to objekta īpašniekam.

1. **Restaurācijas procesu apraksts**

## Fotofiksācija

Pirms restaurācijas veikta 19. 07. 2020;

Veikt visu restaurācijas darbu procesa fotofiksāciju;

Veikt fotofiksāciju pēc restaurācijas darbu pabeigšanas.

## Objekta esošā stāvokļa apsekošana

Pirms restaurācijas darbu uzsākšanas veikta objekta izpēte, izmantojot nedestruktīvas izpētes metodes. Apzināt konkrētie bojājumu apjomi un veiktas metāla pārklājuma ķīmiskās analīzes (2021.g. maijs - jūlijs). Atbilstoši iegūtajiem rezultātiem, izstrādāta turpmāko darbu secība.

* Objekta transportēšana

Demontējot objektu no esošās atrašanās vietas, dabā atstāj precīzus marķējumus un atzīmējot tā atrašanās vietu topogrāfiskajā plānā, paralēli fiksējot vietu ar GPRS koordinātēm. Objekta transportēšana uz darbnīcu norisinās atbilstoši visām kultūrvēsturisko vērtību pārvietošanas prasībām.

* Objekta virsmu tīrīšana

Darbnīcā, ja ir nepieciešamas, norisinās pirmreizējā objekta virsmas attīrīšana ar ūdens strūklu, pēcāk ar smilšu strūklu atbrīvojot virsmas no sadzīves netīrumiem un bioloģiskā apauguma. Otrajā darbu posmā metāla virsmas mehāniski attīra no korozijas produktiem un nepieciešamības gadījumā veic virsmu lokālo ķīmisko apstrādi. Atbilstoši, izmantoto ķīmisko materiālu specifikai, veicama virsmas neitralizācija un pasivācija.

* Objekta konstrukciju restaurācija

Darbu procesā likvidējami autentisko elementu deformācijas. Rekonstruējamas zudušās detaļas un stiprinājuma elementi, kas nepieciešami objekta stabilitātes nodrošināšanai. Nepieciešamības gadījumā izgatavojami papildus stiprinājumus, kas nodrošinātu objekta stabilitāti un noturīgumu ilgstošā laika periodā.

Noslēguma posmā, saskaņojot ar Aģentūru - pasūtītāju, atjauno trūkstošos Objekta dekortīvos elementus, atveidojot pēc esošajiem elementiem

Saskaņojot ar Aģentūru restaurētās virsmas pārklāj/ krāso izmantojot analogus vēsturiskos materiālus un metodes, kas precizētas ķīmiskās izpētes procesā.

* Restaurētā objekta novietošana pirmreizējā vietā

Iepriekš marķētajā laukumā sagatavot stabilu pamatni un veic restaurētā objekta montāžu oriģinālajā vietā.

* Restaurācijas dokumentāciju sagatavošana

Sagatavot un nodot objekta īpašniekam restaurācijas procesu dokumentāciju/ restaurācijas pasi. Divi eksemplāri izdrukās/ papīra formātā un elektroniskā kopijas ārējā datu nesējā nododami objekta īpašniekiem.

1. **Sasniedzamie rezultāti:**

Restaurācijas darbi izpildāmi saskaņā ar restaurācijas programmu un vispārpieņemtajiem restaurācijas pamatprincipiem, pieredzējuša metāla izstrādājuma restauratora – kalēja vai restauratora vecmeistara uzraudzībā. Mērķis atjaunot vienas kapu vietas metāla konstrukcijas dekoru, restaurācijas procesā maksimāli saglabājot oriģinālās detaļas un konstrukcijas.